**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΗΣ ΥΠΟΨΗΦΙΟΤΗΤΑΣ
ΓΙΑ ΚΙΝΗΤΙΚΟΤΗΤΑ ΦΟΙΤΗΤΩΝ ΓΙΑ ΣΠΟΥΔΕΣ**

**ΜΕ ΤΟ ΠΡΟΓΡΑΜΜΑ Erasmus+ για το 2025-2026
ΤΜΗΜΑ ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ ΚΑΙ ΑΘΛΗΤΙΣΜΟΥ**

Το πρόγραμμα Erasmus+ για την ανώτατη εκπαίδευση χρηματοδοτεί μακροχρόνια κινητικότητα φοιτητών για σπουδές, για το ακαδημαϊκό έτος 2025-2026.

Το εν λόγω πρόγραμμα παρέχει σε φοιτητές από όλους τους κύκλους σπουδών (προπτυχιακούς – μεταπτυχιακούς – υποψήφιους διδάκτορες) του Δ.Π.Θ. τη δυνατότητα να μετακινηθούν για σπουδές σε Πανεπιστήμια χωρών που συμμετέχουν στο πρόγραμμα, με τα οποία έχει συναφθεί διμερής συμφωνία (επισυνάπτεται σχετικός πίνακας).

Για το ακαδημαϊκό έτος 2025-2026 (call 2024) έχουν εγκριθεί έως **14 θέσεις κινητικότητας για σπουδές** **διάρκειας ενός ακαδημαϊκού εξαμήνου, για το Τμήμα Επιστήμης Φυσικής Αγωγής και Αθλητισμού.**

Για τη μετακίνηση παρέχεται υποτροφία, η οποία καλύπτει μέρος των εξόδων διαβίωσης στο εξωτερικό καθώς **και** επιχορήγηση για την κάλυψη δαπανών μετακίνησης (ακολουθούν σχετικοί πίνακες).

H επιλογή των φοιτητών θα πραγματοποιηθεί βάσει κριτηρίων (επισυνάπτεται σχετικός πίνακας) από τον αρμόδιο Συντονιστή του προγράμματος Εrasmus+ του Τμήματος.

Τα απαιτούμενα δικαιολογητικά θα υποβάλλονται μέχρι την **Δευτέρα 24 ΜΑΡΤΙΟΥ 2025**

στην ηλεκτρονική διεύθυνση του Ακαδημαϊκού Συντονιστή του προγράμματος Erasmus+ Καθηγητή Δημήτριος Γουλιμάρης, e-mail: dgoulima@phyed.duth.gr,.

Πληροφορίες για το πρόγραμμα υπάρχουν στην ιστοσελίδα **erasmus.duth.gr**

Οι ενδιαφερόμενοι/ες φοιτητές/τριες καλούνται να υποβάλουν την αίτησή τους σύμφωνα με τα παραπάνω.

**Συνημμένα**

Αίτηση υποψηφιότητας

Πίνακας Διμερών Συμφωνιών

Κριτήρια επιλογής φοιτητών

Φοιτητές με λιγότερες ευκαιρίες

Προτεινόμενο πλάνο μαθημάτων

**Δικαίωμα υποβολής αίτησης συμμετοχής στο πρόγραμμα έχουν όσοι φοιτητές/τριες:**

α) είναι ενεργοί/ές εγγεγραμμένοι σε Τμήματα του ΔΠΘ ως προπτυχιακοί/ες (και δεν έχουν υπερβεί το Ν+2 ή Ν+3), μεταπτυχιακοί/ες φοιτητές/τριες ή υποψήφιοι/ες διδάκτορες.

β) έχουν **γλωσσική επάρκεια** στο απαιτούμενο επίπεδο που ορίζει το Ίδρυμα υποδοχής.

γ) **Για τους μεταπτυχιακούς/ές φοιτητές/τριες, η αίτηση θα πρέπει να συνοδεύεται** από βεβαίωση από τη Συντονιστική Επιτροπή του Προγράμματος Μεταπτυχιακών Σπουδών που παρακολουθούν, στην οποία περιλαμβάνονται τα ακόλουθα στοιχεία: α) ο τίτλος του Προγράμματος Μεταπτυχιακών Σπουδών, β) βεβαίωση ότι το πρόγραμμα που θα ακολουθήσει ο/η υποψήφιος/α μεταπτυχιακός/ή φοιτητής/τρια θα αποτελέσει μέρος των σπουδών του στο Μεταπτυχιακό Πρόγραμμα (με σαφή αναφορά στις μονάδες ECTS που θα επιτύχει ο/η φοιτητής/τρια) και γ) ότι ο χρόνος στο εξωτερικό θα προσμετρηθεί στο συνολικό χρόνο των σπουδών του.

δ) **Οι υποψήφιοι/ες διδάκτορες** **μαζί με την αίτηση πρέπει να υποβάλουν** βεβαίωση της τριμελούς επιτροπής τους στην οποία να αναγράφονται: α) το θέμα της διατριβής β) βεβαίωση ότι το πρόγραμμα που θα ακολουθήσει ο/η υποψήφιος/α θα αποτελέσει μέρος της διαδικασίας εκπόνησης της διδακτορικής του διατριβής και γ) ότι ο χρόνος στο εξωτερικό θα προσμετρηθεί στο συνολικό χρόνο των σπουδών του.

**ΕΠΙΧΟΡΗΓΗΣΗ Erasmus+ ΦΟΙΤΗΤΩΝ ΓΙΑ ΣΠΟΥΔΕΣ 2025-2026\***

1. **Το ποσό της μηνιαίας επιχορήγησης του φοιτητή που μετακινείται στο εξωτερικό για σπουδές καθορίζεται ανάλογα με τη χώρα υποδοχής ως εξής:**

|  |  |  |
| --- | --- | --- |
|  |  | **μηνιαία επιχορήγηση (€/μήνα)** |
| **Ομάδα 1** | **Αυστρία, Βέλγιο, Γερμανία, Γαλλία, Δανία, Ιρλανδία, Ισλανδία, Ιταλία, Λιχτενστάιν, Λουξεμβούργο, Νορβηγία, Ολλανδία, Σουηδία, Φινλανδία.**Χώρες Εταίροι από την Περιφέρεια 13 **(Ανδόρα, Μονακό, Σαν Μαρίνο, Βατικανό)**Χώρες Εταίροι από την Περιφέρεια14 **(Νήσοι Φερόες, Ελβετία, Ηνωμένο Βασίλειο)** | **520** |
| χώρες με υψηλό κόστος διαβίωσης |
| **Ομάδα 2** | **Εσθονία, Ισπανία, Κύπρος, Λετονία, Μάλτα, Πορτογαλία, Σλοβακία, Σλοβενία, Τσεχία.** | **470** |
| χώρες με μεσαίο κόστος διαβίωσης |
| **Ομάδα 3** | **Βόρεια Μακεδονία, Βουλγαρία, Κροατία, Λιθουανία, Ουγγαρία, Πολωνία, Ρουμανία, Σερβία, Τουρκία.** |  **420** |
| χώρες με χαμηλό κόστος διαβίωσης |

**\*** Οι φοιτητές από ομάδες με **λιγότερες ευκαιρίες** **δικαιούνται προσαύξηση 250 ευρώ ανά μήνα** επί της μηνιαίας επιχορήγησης, ενώ υπάρχουν ειδικές προβλέψεις για άτομα με λιγότερες ευκαιρίες (π.χ. ειδικές ανάγκες). Πληροφορίες βλ. συνημμένο αρχείο “Φοιτητές με λιγότερες ευκαιρίες”.

**\*** Στους  φοιτητές/φοιτήτριες που επιλέγονται προκαταβάλλεται  το 80% του συνόλου της επιχορήγησης εφάπαξ, με την προϋπόθεση ότι  το Δ.Π.Θ. έχει ήδη λάβει τη χρηματοδότηση από την ΕΜ για την κινητικότητα φοιτητών και εφόσον  οι δικαιούχοι έχουν καταθέσει  τουλάχιστον 40 ημέρες  πριν την αναχώρησή τους τη Σύμβαση Επιχορήγησης Erasmus+ υπογεγραμμένη  από τους ίδιους, μαζί με όλα  τα  απαιτούμενα έγγραφα.

Το υπόλοιπο 20% καταβάλλεται  στουςδικαιούχους μετά την επιστροφή τους στο Δ.Π.Θ. και αφού διαπιστωθεί ότι  έχουν εκπληρώσει τις υποχρεώσεις τους σύμφωνα με τη Σύμβαση που θα υπογράψουν. Ως εκπλήρωση των υποχρεώσεων θεωρείται η επιτυχής περάτωση τουλάχιστον του 1/3 του συμφωνηθέντος προγράμματος σπουδών στο εξωτερικό (δηλαδή 6 μονάδες ECTS ανά ακαδημαϊκό τρίμηνο ή 10 μονάδες ECTS ανά ακαδημαϊκό εξάμηνο σπουδών), καθώς και η παραμονή στο Ίδρυμα υποδοχής για το συμφωνημένο διάστημα, η οποία θα αποδεικνύεται με σχετική βεβαίωση του Ιδρύματος υποδοχής, από τα εισιτήρια και τις κάρτες επιβίβασης.

**2. Το ποσό για τις δαπάνες ταξιδίου καθορίζεται βάσει του παρακάτω πίνακα ως εξής:**

|  |  |  |
| --- | --- | --- |
|  **Αποστάσεις μετακίνησης**  | **Συνήθης μετακίνηση - Ποσό**  | **Πράσινη μετακίνηση - Ποσό** |
| 10 έως 99 χλμ.:  | 28 EUR  | 56 EUR  |
| 100 έως 499 χλμ.:  | 211 EUR  | 285 EUR  |
| 500 έως 1999 χλμ.:  | 309 EUR  | 417 EUR  |
| 2 000 έως 2 999 χλμ.:  | 395 EUR  | 535 EUR  |
| 3 000 έως 3 999 χλμ.:  | 580 EUR  | 785 EUR  |
| 4 000 έως 7 999 χλμ.:  | 1 188 EUR  | 1 188 EUR  |
| 8 000 χλμ. και άνω:  | 1 735 EUR  | 1 735 EUR  |

Η «απόσταση μετακίνησης» αντιστοιχεί στην απόσταση μεταξύ του τόπου προέλευσης και του τόπου διεξαγωγής της δραστηριότητας, ενώ το «ποσό» καλύπτει τη συνεισφορά στη μετακίνηση **προς και από** τον τόπο διεξαγωγής της δραστηριότητας.